Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 578

b) A médiaüzenetek világa 4 óra Hogyan hatnak ránk a reklámok? Nyomtatott reklámok. Beszélgetés osztályszinten. Hol és milyen formákban találkozunk reklámokkal a mindennapokban? Mi mindent akarnak eladni nekünk és milyen sikerrel? Ki tudunk-e bújni a reklámok hatásai alól? Vita osztályszinten. Vajon szükség van-e reklámokra, vagy működne-e a világ nélkülük is? Melyek a reklámok pozitív, illetve negatív hatásai a gazdaság és az egyén szempontjából? Egyéni gyűjtőmunka. Reklámoldalak keresése olyan újságokban, amelyek az egyes diákoknak valamilyen forrásból a kezébe jutnak. Csoportmunka. Újságokból és magazinokból kivágott reklámoldalak elemzése. Az üzenetek megfejtése és mondatokká alakítása. A közvetítő képi-tipográfiai eszközök azonosítása. A reklámüzenetekkel kapcsolatos személyes reflexiók megfogalmazása. Páros munka. Interjú készítése olyan emberekkel, akiknek a háztartásába rendszeresen kerülnek különféle üzletláncok és szolgáltatók által küldött reklámújságok. Mi történik ezekkel a nyomtatványokkal? Hogyan befolyásolják a vásárlásaikat? Beszélgetés osztályszinten. Ki milyen tapasztalatokat szerzett az interjúk során? Vajon mennyi pénzbe kerül az, amíg egy-egy reklámújság eljut a postaládákig? Ki fizeti meg ennek a költségeit? Felkészülés a felnőttlétre Műveltségi területek Ember és társadalom Művészetek (ének-zene, dráma és tánc, vizuális kultúra, mozgóképkultúra és médiaismeret) Rádióreklámok. Televíziós reklámok. Választható önkéntes munka. Egy sorozat rögzítése az aktuálisan futó rádióreklámokból, az anyag megszerkesztése és adathordozón való rögzítése az osztály, illetve az iskolai médiatár számára. Osztályszintű munka. Néhány különböző hatásokkal dolgozó rádióreklám közös meghallgatása és elemzése. A hatásgyakorló eszközök kelléktárának (zene, hangszín, tempó, stílus, szóhasználat stb.) azonosítása. Csoportos alkotó munka. Félperces rádióreklám tervezése valamilyen termék vagy társadalmi szándék népszerűsítésére. A felvételek elkészítése és megszerkesztése. A kész munkák közös meghallgatása és értékelése. Választható önkéntes munka. Felvételek készítése az aktuálisan futó tévéreklámokból, az anyag megszerkesztése és adathordozón való rögzítése az osztály, illetve az iskolai médiatár számára. Egyéni megfigyelés és csoportos feldolgozás. Egy szabadon választott televíziós reklám megadott szempontok szerinti írásbeli jellemzése. Az azonos reklámot választó diákok meglátásainak egyeztetése csoportmunka keretében. A kiválasztott reklámfilmek közös megnézése és a hozzájuk kapcsolódó személyes gondolatok megosztása egymással.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes